Para outras páxinas con títulos homónimos véxase: Hoboken.
Coordenadas: 31°10′58″N 82°8′2″O﻿ / ﻿31.18278, -82.13389

Casa do Concello e Departamento de Policía de Hoboken, Xeorxia
**Hoboken** é unha pequena cidade do condado de Brantley de Xeorxia, Estados Unidos. 

Forma parte da Área estatística metropolitana de Brunswick, Xeorxia.

Xeografía
---------

Localización do concello no condado de Brantley, e deste no estado de Xeorxia.
Hoboken está situada no oeste do condado de Brantley, a 31° 10′ 58″ N e 82° 8′ 2″ O.

A Ruta 82 dos Estados Unidos pasa pola cidade (chamada na localidade *Main Street*), que dista 14 km de Nahunta, a capital do condado, ao leste.

Segundo a Oficina do Censo dos Estados Unidos, Hoboken ten unha superficie total de 8,9 km2, dos cales 0,04 km2 (o 0,48 %), son augas.

Segundo o censo de 2020, a cidade tiña unha poboación de 480 habitantes, polo que a súa densidade de poboación nese ano era de 54,06 hab./km2.

Historia
--------

O nome da cidade probablemente sexa *copiado* de Hoboken, Nova Jersey.

A Asemblea Xeral de Xeorxia incorporou o lugar como a **Cidade de Hoboken** en 1920.

Hoboken foi a primeira sede do condado de Brantley desde a formación do condado en 1920 até 1923, cando a sede foi transferida a Nahunta.

Eventos culturais
-----------------

En Hoboken hai unha tradición continua de cantos periódicos da *Arpa Sagrada* que se mantén desde hai máis de 150 anos. Estes inclúen actualmente cantos mensuais e unha convención anual. A *Arpa Sagrada* é un libro de música coral sacra, escrita usando o sistema da cuarta nota, que se orixinou en Nova Inglaterra e despois foi levado á rexión sur dos Estados Unidos no século XIX.

*Twin Oaks Park*, situado a 6 km fóra de Hoboken, acolle dúas convencións cada ano de *bluegrass* (un xénero que pertence ao conxunto de músicas tradicionais estadounidenses, orixinado nos anos 1940 na zona dos Apalaches). É un campamento de propiedade privada, onde persoas de todas partes poden levar os seus vehículos e escoitar os sons melódicos da música *bluegrass*.

Notas
-----

1. ↑  "US Gazetteer files: 2010, 2000, and 1990". United States Census Bureau. 12-02-2011. Consultado o 2 de agosto de 2022.
2. ↑  "U.S. Census website". United States Census Bureau. Consultado o 2 de agosto de 2022.
3. ↑  Krakow, Kenneth K. (1975): *Georgia Place-Names: Their History and Origins*. Macon, Xeorxia: Winship Press. ISBN 0-9154-3000-2, p. 110.
4. ↑  *Acts and Resolutions of the General Assembly of the State of Georgia*. Clark & Hines, State Printers. 1920. p. 1003.
5. ↑  Hellmann, Paul T. (13 de maio de 2013): *Historical Gazetteer of the United States*. Londres, Reino Unido: Routledge. ISBN 978-1-1359-4859-7, p. 240. Consultado o 2 de agosto de 2022.
6. ↑  Kathryn Eastburn (2008): *A Sacred Feast: Reflections on Sacred Harp Singing and Dinner on the Ground*. Capítulo 5. Lincoln, Nebraska: University of Nebraska Press. ISBN 978-0-8032-1831-4.
7. ↑  Sacred Harp Publishing Company.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Hoboken, Xeorxia*** |

### Ligazóns externas

* Sommers, Laurie Kay (2010): "Hoboken Style: Meaning and Change in Okefenokee Sacred Harp Singing". Southern Spaces ISSN 1551-275.
* Sacred Harp in Hoboken (Arpa sagrada en Hoboken). The Sacred Harp of Hoboken GA *(en inglés)*.
* Twin Oaks Park.

|  |  |
| --- | --- |
| Control de autoridades | 
* Wd: Q2799547
* GeoNames: 4200749
* GNIS: 331999
* MusicBrainz: ID
* OSM: 119857

 |